Kamu bisa jelasin ke aku soal Katak puru dalam bahasa melayu?

Katak Puru (bahasa Inggeris: toad) atau juga dikenali sebagai kodok merujuk kepada beberapa spesies amfibia, terutamanya "katak puru benar" dalam famili Bufonidae. Bagaimanapun, beberapa spesies daripada famili amfibia yang lain biasa juga digelarkan "katak puru", termasuknya famili Bombinatoridae, Discoglossidae, Pelobatidae, Rhinophrynidae, Scaphiopodidae, dan sebilangan spesies daripada famili Microhylidae. Ini disebabkan ciri-ciri yang biasa digunakan untuk membezakan katak puru daripada katak yang biasa (bahasa Inggeris: frog) tidak sama dengan ciri-ciri yang digunakan untuk pengelasan saintifik. Bentuk tubuh bukannya panduan yang selamat untuk menilai kumpulan-kumpulan anura. Ini ditunjukkan oleh sebilangan "katak benar" (true frog) daripada genus Rana yang mengamalkan tabiat mengorek lubang dan seakan-akan merupakan katak puru.